Ըստ ՄԻԵԴ-ում «Հետաքննող լրագրողներ» ՀԿ ներկայացուցիչներ փաստաբաններ Վահե Գրիգորյանի եւ Լուսինե Հակոբյանի` Հայաստանյան դատարաններն անտեսել էին կազմակերպության այն փաստարկները, որ տեղական ինքնակառավարման մարմինը չէր կարող պատվի, արժանապատվության եւ գործարար համբավի պաշտպանության պահանջ ներկայացնել: «Հայաստանյան դատարաններն անտեսել էին ներպետական բողոքների այն հիմնավորումները, համաձայն որոնց պետական եւ տեղական ինքնակառավարման մարմինների պաշտոնատար անձանց նկատմամբ քննադատությունը, նամանավանդ երբ խոսքը վերաբերում է կոռուպցիոն ռիսկեր մատնանշող հետաքննական լրատվական նյութերին, պետք է առավել ընդգծված հանդուրժողականություն դրսեւորեն նույնիսկ այն հրապարակումների նկատմամբ, որոնք կարող են իրենց անարժանահավատ թվալ: Եւ, ի վերջո, հայաստանյան դատարանները եւ պաշտոնատար անձինք պարտավոր են նվազագույն իրավական գրագիտություն ունենալ՝ տարբերակելու համար փաստի վերաբերյալ պնդումը գնահատողական կարծիքից կամ դատողությունից: Այս գործն ակնհայտ դարձրեց, որ դատավորները, ներառյալ բարձր դատական ատյանների անդամ մոտ մեկ տասնյակ դատավորներ ի վիճակի չեն եղել այս գործով տարբերակել կարծիքը փաստի վերաբերյալ պնդումից»,- նշել էին «Հետաքննող լրագրողներ» ՀԿ-ի ներկայացուցիչները: